text: Politi evakuerer naboer til hedebrand 
  25 maj 2018 kl. 17.05
  Der er indsat fire crashtendere ved branden i Randbøl Hede, og flere ejendomme er blevet evakueret. På ottende time er branden stadig i gang. 
  Enkelte landejendomme er evakueret ved området Randbøl Hede, skriver Sydøstjyllands Politi i en pressmeddelse.
  Siden fredag middag har naturområdet ved Randbøl Hede været i brand. Otte timer efter er branden stadig i gang fredag aften, hvor den har bredt sig over otte kvadratkilometer. Den breder sig fortsat mod vest. 
  KLIK og se mere tv på localeyes.dk
  Sydøstjyllands Politi oplyser, at der er indsat fire crashtendere fra Billund Lufthavn, Flyvestation Skrydstrup og Flyvestation Karup. En crashtender er en voldsom brandbil, som man bruger i lufthavne. Herudover er der indsat brand- og redningsstyrker fra store dele af regionen. 
  Indtil videre er ingen personer eller ejendomme ramt af brænden. Slukningsarbejdet forløber, som det skal, men politiet opfordrer stadig folk til at holde sig væk fra området og give plads til redningskøretøjerne. Hjemmeværnet hjælper med at dirigere trafikken væk fra området. 
  Sydøstjyllands Politi fortæller, at de endnu ikke kender årsagen til branden. Lige så snart branden er slukket, vil de gå i gang med efterforske årsagen.
  Naturbrand i Randbøl pressemeddelse nr. 2 https://t.co/iw4uC2D0jZ
  
  